
      P R O C E S – V E R B A L

Încheiat azi, 28 iulie 2011, în cadrul şedinţei  ordinare a Consiliului local Sighişoara.
Lucrările şedinţei sunt deschise de către domnul Roiban Iov, şeful Serviciului administraţie publică locală, care aduce la cunoştinţa domnilor consilieri faptul că domnişoara secretar Fleşariu Anca, este în concediu medical, motiv pentru care va prelua dânsul prerogativele domnişoarei secretar.

 Anunţă că la şedinţă sunt prezenţi un număr de 18 consilieri din totalul de 19  consilieri în funcţie. Lipseşte domnul Toth Tivadar, fiind plecat din localitate.

Atenţionează în legătură cu necesitatea respectării art. 76 şi 77 din Legea nr. 393/2004, coroborat cu dispoziţiile art. 46 din Legea nr. 215/2001, republicată,  privind existenţa unei stări de incompatibilitate sau a unui conflict de interese a aleşilor locali în situaţia adoptării unor hotărâri înscrise pe ordinea de zi. Consilierii au obligaţia să anunţe,  înainte de a se intra în discuţii,  acest lucru.

Îi consultă pe domnii consilieri dacă în legătură cu modul de redactare a hotărârilor şi a procesului verbal din şedinţa anterioară au obiecţiuni. Nu sunt obiecţiuni.

Anunţă că,  în conformitate cu   Regulamentul de organizare şi funcţionare a Consiliului local,   şedinţa de azi va fi condusă de către domnul Urian Cosmin-Marcel, căruia îi dă cuvântul.

Domnul Urian Cosmin-Marcel, preşedintele de şedinţă, anunţă că la şedinţă participă ca invitaţi  domnul Oprea Mircea-Ţonu, directorul S.C. ATT S.A., domnul   Cismaş Ioan-Traian, comandantul Poliţiei, domnul Ferenţ Tiberiu, administrator al S.C. Boss Company S.R.L. şi şefii  serviciilor publice din cadrul Primăriei si a unităţilor direct subordonate.

Supune la vot următoarea 


ORDINE DE ZI:

1. Petiţia nr. 36/CL/15.07.2011, prin care S.C. SEFAR S.R.L. solicită concesionarea directă a unui teren situat în Cartierul Târnava II

2. Petiţia nr. 37/21.07.2011, prin care Clubul Sportiv Şcolar Sighişoara solicită desemnarea unui reprezentant al Consiliului Local  Sighişoara în consiliul de administraţie al Clubului Sportiv Şcolar Sighişoara

3. Petiţia nr. 38/21.07.2011, prin care Diaconu Viorel şi Petraşcu Gizela solicită soluţionarea situaţiei locative 

4. Petiţia nr. 39/21.07.2011, prin care S.C. GEO TRANS S.R.L., S.C. TERRA CAPITAL S.R.L. şi S.C. TEROM LOGISTIC&DISTRIBUŢION S.R.L. îşi manifestă intenţia de a organiza în data de 26.08.2011 un ˝Eveniment Sighişoara˝ în Piaţa Cetăţii

5. Petiţia nr. 40/CL/22 iulie 2011, prin care Fundaţia Mihai Eminescu Trust solicită concesionarea Turnului Cojocarilor

6. Informare privind stadiul lucrărilor la obiectivul de investiţii ˝Baza sportivă–stadion atletism şi fotbal cu teren secundar de antrenament˝

7. Informare cu privire la terenurile situate în municipiul Sighişoara, str. Andrei Mureşanu, închiriate către doamna Pelei Corina 

8. Informare privind modul de derulare al contractului de concesiune nr. 4/12171/2005 încheiat cu S.C. Boss Company S.R.L.  pentru administrarea parcărilor 

9. Raport al Serviciului Public de Asistenţă Socială  privind serviciile şi activităţile de asistenţă medicală comunitară derulate în municipiul Sighişoara în perioada ianuarie 2011 - iunie 2011

10. Raport al Serviciului Public de Asistenţă Socială  asupra activităţii asistenţilor personali pentru perioada ianuarie 2011- iunie 2011

11. Raport asupra activităţii expertului local pentru romi, desfăşurată în perioada 2004-2011, în cadrul  Serviciului Public de Asistenţă Socială 

12. Proiect de hotărâre pentru modificarea art. 1 al Hotărârii Consiliului Local nr. 59/24.05.2007 privind participarea Municipiului Sighişoara la programul ˝Sistem integrat de reabilitare a sistemelor de alimentare  cu apă şi canalizare, a staţiilor de epurare a apelor uzate în localităţile cu o populaţie de până la 50.000 de locuitori˝, aşa cum a fost modificată prin Hotărârea Consiliului Local nr. 159/1.11.2007
13. Proiect de hotărâre privind introducerea unui obiectiv nou de investiţie în baza contractului de credit DM nr. 57/18.11.2010 încheiat cu BCR SA Bucureşti şi de redistribuire între obiective a valorilor rămase neutilizate 
14. Proiect de hotărâre privind aprobarea ˝Regulamentului de parcare, acces şi trafic în Cetatea medievală Sighişoara – Zonă protejată cu valoare mondială – 

15. Proiect de hotărâre privind aprobarea Planului Urbanistic Zonal pentru ˝Schimbare de destinaţie şi stabilire zona funcţională cartier Imperial Sighişoara˝, str. Mihai Viteazul nr. 94 

16. Proiect de hotărâre privind aprobarea deplasării unui consilier municipal în oraşul Kiskunfelegyhaza, Ungaria 

17. Proiect de hotărâre privind rectificarea bugetului local pe anul 2011

18. Proiect de hotărâre privind aprobarea execuţiei bugetelor pe secţiunea de funcţionare şi secţiunea de dezvoltare, la data de 30.06.2011

19. Proiect de hotărâre privind avizarea vânzării unor locuinţe de către  S.C. ATT S.A. Sighişoara 

20. Proiect de hotărâre privind închirierea unor  terenuri şi preluarea unui contract de închiriere 

21. Proiect de hotărâre privind prelungirea unor contracte de închiriere  

22. Proiect de hotărâre privind încetarea Contractului de asociere în participaţiune nr. 1/01.03.2010 

23. Proiect de hotărâre privind  concesionarea unui teren 

24. Proiect de hotărâre privind modificarea Hotărârii Consiliului Local nr. 45 din 28 februarie 2008 privind prelungirea unui contract de concesiune şi modificarea contractului de concesiune nr. 4/12171/13.06.2005 

25. Proiect de hotărâre privind modificarea Regulamentului de organizare şi funcţionare a parcărilor publice de reşedinţă aflate pe raza municipiului Sighişoara 

26. Proiect de hotărâre privind  aprobarea vânzării unui teren către o persoană fizică 

27. Proiect de hotărâre privind însuşirea rapoartelor de evaluare pentru terenurile aferente construcţiilor aprobate la vânzare 

28. Proiect de hotărâre privind  avizarea unui schimb de locuinţe aflate în administrarea S.C. ATT S.A. Sighişoara 

29. Proiect de hotărâre privind aprobarea preţurilor pentru produse alimentare şi nealimentare practicate în magazinul economat pe luna AUGUST  2011 

Anunţă că, faţă de ordinea de zi difuzată, executivul propune completarea acesteia cu următoarele puncte :

· proiect de hotărâre privind însuşirea documentaţiei cadastrale pentru înscrierea şi evidenţierea în cartea funciară a imobilului Turnul cu Ceas;

· o adresă din partea S.C. Boss Company S.R.L.

Intervine domnul avocat Burghelea cu precizarea că a înregistrat la Consiliul local o cerere cu numărul 42/28.07.2011, care a fost distribuită domnilor consilieri. De asemenea, există şi o adresă din partea Prefecturii, adresată S.C. Boss Company S.R.L. Roagă ca aceste două adrese să fie supuse la vot în mod distinct. 

Domnul Urian Cosmin arată că adresa pe care o are dânsul este fără număr de înregistrare, dar se va discuta la momentul respectiv.

Domnul avocat Burghelea susţine că adresa respectivă are număr de înregistrare şi solicită pentru aceasta  vot distinct.

Preşedintele de şedinţă supune la vot ordinea de zi cu completările făcute. Se aprobă cu unanimitate de voturi.

Se intră în ordinea de zi.
La punctul unu se dă cuvântul domnului Roiban Iov, şeful Serviciului administraţie publică locală, pentru a prezenta petiţia nr. 36/CL/15.07.2011, prin care S.C. SEFAR S.R.L. solicită concesionarea directă a unui teren situat în Cartierul Târnava II.


Se trece la discuţii:


Domnul Rolea George roagă să i se spună cât din suprafaţa de 25.000 m.p. este ocupată de construcţii. Doar jumătate din teren, aşa cum este evidenţiat în C.F.?


Domnul Urian Cosmin arată că în C.F. este trecută suprafaţa de 13.000 m.p.


Domnul Rolea George arată că prin contractul încheiat, societatea s-a obligat să acopere cu construcţii 75% din teren, dar nu a făcut acest lucru, însă, cu toate acestea, mai solicită o altă suprafaţă. În primul rând trebuie să acopere cu construcţii suprafaţa pe care o au deja.


Domnul primar arată că în luna august va avea loc o întâlnire în Elveţia cu conducerea societăţii, ocazie cu care se va hotărî modul în care se va ocupa acest teren cu construcţii. Pentru acest lucru însă au nevoie de acordul Consiliului local, din care să rezulte că li se va putea concesiona şi restul terenului în vederea construirii unui depozit de produse finite. Toată producţia se va muta aici şi tot de aici se va face şi distribuţia.  Nu pot începe construcţia propriu-zisă până când nu au certitudinea că li se va concesiona şi acest teren.


Domnul Rolea George consideră că suprafaţa de 1 ha de teren este prea mare pentru o magazie.


Domnul primar arată că va fi o hală mare, în care vor putea intra tirurile care ridică marfa. Se va face o cale de acces subterană direct din fabrică în această hală.  Proiectul se va definitiva în luna august, dar pentru a putea lua o decizie, au nevoie de acordul de principiu al Consiliului local. Cei 8.400 m.p. sunt lotizaţi pentru societatea din Germania, iar Monotex îşi va mări şi ea capacitatea pentru că va fabrica produsul brut pentru Sefar.


Domnul Rolea George arată că este de acord cu această investiţie, dar i se pare că suprafaţa de teren este prea mare pentru magazia pe care vor s-o construiască. Este de acord să se dea un aviz de principiu, dar fără a se specifica suprafaţa de teren. Poate mai vin şi alte firme din Germania, iar noi nu vom mai avea teren să le oferim. Ei mai solicită 1,5 ha, în condiţiile în care nici cele 2 ha pe care le-au cumpărat nu le-au utilizat la capacitate. 


Domnul primar arată că societatea vrea să înceapă construcţia şi să-şi mărească aria de producţie, sens în care vor să construiască acest depozit. Nu înţelege de ce deranjează acest lucru pentru că nu vor putea face decât ceea ce se aprobă în Consiliul local. Nu solicită cumpărarea terenului ca să facă altceva. Ar trebui să ne bucurăm că vor să investească în Sighişoara.


Domnul Popa Adrian consideră problema destul de logică şi propune să li se dea un acord de principiu.  Când vor veni cu proiectul se va putea decide suprafaţa care să li se concesioneze. Dacă nu-şi vor respecta angajamentele, nu se va aproba.


Domnul Gavrilă Ionel arată că în memoriul justificativ se arată că ceea ce au de terminat în 2011 vor finaliza, iar în 2012 vor ocupa noul teren. Propune să li se dea acordul pentru a vedea cu ce proiect vor veni pentru anul 2012.


Domnul Ştefănescu Constantin este de părere că tema solicitării nu este aceasta. Este vorba de concesionarea directă a terenului. În acest sens trebuie văzut dacă este legal sau nu. Dacă legea permite, atunci nu au decât să construiască.


Preşedintele de şedinţă supune la vot avizul de principiu.


Domnul Ştefănescu intervine, dorind să ştie dacă este legal sau nu?


Domnul viceprimar răspunde că este legal pentru că terenul este în imediata lor vecinătate.


Domnul Maşca Petru arată că se poate scoate terenul la licitaţie pentru că este cam sensibilă concesiunea directă.


Domnul viceprimar arată că legea permite concesiunea directă dacă terenul se află în imediata vecinătate.


Preşedintele de şedinţă supune la vot avizul de principiu, cu menţiunea respectării legii în situaţia concesionării directe a terenului solicitat, conform amendamentului propus de către domnul consilier Ştefănescu Constantin. 


Se aprobă cu unanimitate de voturi.
La punctul doi se dă cuvântul domnului Roiban Iov, şeful Serviciului administraţie publică locală,  pentru a prezenta petiţia nr. 37/21.07.2011, prin care Clubul Sportiv Şcolar Sighişoara solicită desemnarea unui reprezentant al Consiliului Local  Sighişoara în consiliul de administraţie al Clubului Sportiv Şcolar Sighişoara.
Se trece la discuţii şi propuneri:

Domnul Eftimie Adrian întreabă ce prevede Legea educaţiei naţionale în această privinţă.

Doamna Muşunoi Daniela arată că legea prevede ca din consiliul de administraţie să facă parte şi un reprezentant al Consiliului local, sens în care îl  propune pe domnul consilier Puşcaş Cornel.

Nefiind alte propuneri, preşedintele de şedinţă, domnul Urian Cosmin-Marcel, supune la vot propunerea făcută. Se aprobă cu 17 voturi pentru. Nu participă la vot domnul consilier Puşcaş Cornel.
La punctul trei se dă cuvântul domnului Iov Roiban, şeful Serviciului administraţie publică locală,  pentru a prezenta Petiţia nr. 38/21.07.2011, prin care Diaconu Viorel şi Petraşcu Gizela solicită soluţionarea situaţiei locative. 


Se trece la discuţii:


Domnul Gavrilă Ionel arată că în petiţie domnul Diaconu arată că există la A.N.L. apartamente disponibile pentru a rezolva această problemă. Întreabă executivul dacă există apartamente neocupate?


Domnul primar arată că nu  se pot repartiza pentru asemenea situaţii, conform legii, aceste apartamente, doar dacă se vor construi noi blocuri A.N.L.


Domnul Prodan Dumitru aduce aminte că familiei Andreican, care se afla într-o situaţie similară, i s-a repartizat totuşi un apartament A.N.L.


Domnul primar arată că acea locuinţă a fost repartizată familiei Andreican de către statul român şi ulterior revendicată. A fost o situaţie mult mai delicată, cu o persoană de 85 de ani, foarte bolnavă. În urma adresei Instituţiei Prefectului s-a făcut acest artificiu. Această familie a avut o casă în cartierul Andrei Şaguna, care s-a demolat pentru a se construi blocuri.  Când se vor construi cele 100 de apartamente A.N.L., atunci se va repartiza un apartament şi autorilor petiţiei.
La punctul patru se dă cuvântul domnului Roiban Iov, şeful Serviciului administraţie publică locală,  pentru a prezenta Petiţia nr. 39/21.07.2011, prin care S.C. GEO TRANS S.R.L., S.C. TERRA CAPITAL S.R.L. şi S.C. TEROM LOGISTIC&DISTRIBUŢION S.R.L. îşi manifestă intenţia de a organiza în data de 26.08.2011 un ˝Eveniment Sighişoara˝ în Piaţa Cetăţii.
 Se supune la vot propunerea de a se acorda aviz de principiu în vederea organizării acestui eveniment. 

Se aprobă cu unanimitate de voturi.
La punctul cinci se dă cuvântul domnului Roiban Iov, şeful Serviciului administraţie publică locală, pentru a prezenta Petiţia nr. 40/21.07.2011, prin care Fundaţia Mihai Eminescu Trust solicită concesionarea Turnului Cojocarilor.


Se trece la discuţii:


Domnul primar informează că Fundaţia M.Eminescu Trust a închiriat acest turn acum câţiva ani şi a făcut reparaţii capitale. Acum doresc concesionarea turnului pentru a-şi putea dezvolta activitatea. S-au angajat să repare inclusiv poarta de intrare în cetate, dar pentru a obţine bani, trebuie să concesioneze.


Se dă cuvântul doamnei Caroline Fernolend din partea fundaţiei M.Eminescu Trust, care arată că fundaţia lucrează cu materiale tradiţionale. Există un curelar, care doreşte să-şi  desfăşoare activitatea în 

Cetate. Va fi în beneficiul cetăţii acest proiect. 


Domnul Ştefănescu Constantin doreşte să ştie dacă fundaţia dispune de bani suficienţi? Acest proiect va costa mulţi bani, fiind vorba de un monument istoric.


Doamna Fernolend informează că a fost făcut un proiect de către un arhitect restaurator. 


Domnul Popa Adrian întreabă dacă există un contract de închiriere?


Doamna Fernolend răspunde că există un contract de închiriere valabil până în anul 2013. Partenerii fundaţiei doresc să ştie dacă şi după această dată vor putea administra în continuare această locaţie.


Domnul Popa Adrian arată că acest contract de închiriere se poate prelungi. Întreabă pe ce durată se doreşte concesiunea?


Doamna Fernolend răspunde că nu s-a precizat acest lucru, dar se doreşte pe o perioadă de 49 de ani pentru că se vor continua investiţiile. 


Domnul Urian Cosmin propune, având în vedere că toate proiectele fundaţiei au fost duse la bun sfârşit, ca executivul să vină cu un proiect de hotărâre în acest sens.


Domnul Eftimie Adrian este surprins de suma mică cu care fundaţia a reuşit să renoveze şi să restaureze turnul. Este o altă încercare a executivului de a repara aceste turnuri şi spre deosebire de alte cazuri, fundaţia chiar a reuşit să facă acest lucru. Este de admirat faptul că au făcut aceste investiţii bazându-se doar pe un contract de închiriere. Şi-au asumat acest risc şi acum vor să fie siguri că nu va lua altcineva acest obiectiv.


Preşedintele de şedinţă supune la vot propunerea de a se acorda un aviz de principiu pentru concesionarea Turnului Cojocarilor.


Se aprobă cu unanimitate de voturi.
La punctul şase se dă cuvântul domnului viceprimar  pentru a prezenta Informarea privind stadiul lucrărilor la obiectivul de investiţii ˝Baza sportivă–stadion atletism şi fotbal cu teren secundar de antrenament˝.
Se trece la discuţii:

Domnul Burlacu Adrian arată că dânsul a cerut această informare, care însă nu este întocmită corespunzător. A cerut să i se prezinte sumele alocate şi cheltuite strict pe ani. Astfel, să se prezinte o informare pe anul 2008, în care să se arate cei 5.684.000 lei pe ce s-au cheltuit, cu termene de lucrări, pe valori etc. pentru a fi o informare completă. De asemenea, trebuia să se prezinte evoluţia întreagă a lucrărilor, începând cu anul 2005. Să se precizeze ce s-a lucrat din cele 15 miliarde de lei, cine a lucrat şi când s-au finalizat lucrările. Preferă să mai aştepte o lună de zile, cu condiţia ca informarea să fie completă,  la obiect şi să conţină toate datele exacte.

Domnul Eftimie Adrian arată că datorită domnului Burlacu află şi ceilalţi consilieri câţi bani s-au cheltuit pentru stadion. Altfel, n-ar fi aflat niciodată câţi bani au intrat în acel teren. 

Domnul Gavrilă Ionel constată că în informarea prezentată se vorbeşte de încă 8.425.000 lei, bani care trebuie alocaţi pentru finalizarea acestui stadion. Se motivează că nu s-a putut finaliza pentru că nu există aceşti bani.  Dacă ne punem întrebarea: pentru ce au fost cheltuiţi banii în anul 2008, la fel de bine putem întreba dacă vom avea aceşti bani pentru a termina stadionul şi în cât timp va fi funcţional? Există şi aceste solicitări din partea celor care vor să desfăşoare activităţi sportive, dar în momentul de faţă nu avem nici grupuri sociale, condiţie fără de care nu se pot desfăşura activităţi sportive. Îl roagă pe domnul primar să explice care este situaţia.

Domnul primar arată că există grupuri sociale, sunt funcţionale şi sunt folosite de cei de la atletism. Banii au fost cheltuiţi conform proiectului şi a contractului încheiat. Asigură că nu a cheltuit nimeni nici mai mult, nici mai puţin.

Domnul Gavrilă arată că dânsul a întrebat dacă sunt bani pentru finalizarea lucrărilor?

Domnul primar arată că mai trebuie făcută tribuna, care costă foarte mult. În bugetul local nu s-au prevăzut aceşti bani.

Domnul Adăscăliţei aduce aminte că,  atunci când s-a aprobat desfiinţarea fostului stadion, s-a hotărât ca banii proveniţi din vânzarea terenului pentru construirea magazinului Kaufland să fie în totalitate folosiţi pentru construirea noului stadion. Cunoaşte aceste lucruri pentru că a fost consilier şi în legislaţia respectivă.

Domnul viceprimar asigură că s-au folosit în totalitate numai la stadionul nou.

Domnul Adăscăliţei arată că, în acest caz, trebuie văzut cum s-au cheltuit aceşti bani.

La solicitarea domnilor consilieri, se va prezenta o nouă informare, care să conţină pe ani, lucrările care s-au efectuat, termenele de execuţie, modul în care s-au respectat termenele, numele executantului etc.
La punctul şapte se dă cuvântul domnului Petru Maşca, director adjunct al Direcţiei administrarea patrimoniului, pentru a prezenta Informarea cu privire la terenurile situate în municipiul Sighişoara, str. Andrei Mureşanu, închiriate către doamna Pelei Corina.
Se trece la discuţii:

Se dă cuvântul doamnei Corina Pelei, care arată că, atunci când a concesionat terenul, au fost foarte puţine locuinţe în cartierul Andrei Mureşanu. De regulă, s-a concesionat suprafaţa de 600 m.p., iar dânsei i s-a concesionat suprafaţa de 300 m.p., cu posibilitatea de a i se mai închiria 300 m.p. În anul 2006 însă, acest teren închiriat, s-a concesionat unei alte persoane, nerespectându-se prevederile legale. A ajuns la un consens cu directorul Direcţiei administrarea patrimoniului, ca să i se închirieze o suprafaţă de teren în altă parte. Ca urmare, i s-a încheiat un contract de închiriere pentru o suprafaţă de 180 m.p. pentru un alt teren, aflat lângă terenul proprietate. Această suprafaţă însă a fost redusă, rămânând doar 50 m.p., în condiţiile în care toţi ceilalţi au beneficiat de 600 m.p. În informarea prezentată de către domnul director Maşca se spune că trebuie făcute măsurători topografice. Atunci când aceste terenuri  s-au scos la licitaţie, concesiune sau închiriere ar fi trebuit să fie bine delimitate pentru că s-au perceput bani pe ele.

Domnul Urian Cosmin este de părere că o documentaţie cadastrală foarte clară ar putea lămuri problema.

Domnul Rolea George trage concluzia că doamna Pelei solicită să i se atribuie şi dânsei aceeaşi suprafaţă de teren limitrofă locuinţei ca şi celorlalţi. 

Doamna Pelei răspunde afirmativ.  De asemenea, mai are o rugăminte. Deoarece a plătit chiria pe teren pe tot anul, iar între timp s-a concesionat, roagă să i se restituie suma plătită suplimentar, actualizată cu indicele de inflaţie.

Domnul Eftimie Adrian sesizează faptul că la contractul de închiriere pe anul 2004 doamna Pelei are o semnătură, iar pe cel din 2006 o altă semnătură. De asemenea, petiţia pe care a depus-o are din nou o altă semnătură.

Doamna Pelei Corina explică că între timp şi-a schimbat semnătura, dar recunoaşte că dânsa a semnat peste tot.

Domnul Gavrilă Ionel întreabă dacă există posibilitatea ca doamna Pelei să beneficieze de cei 180 m.p.?

Doamna Pelei răspunde că nu există această posibilitate.

Domnul Prodan Dumitru întreabă dacă Primăria mai are teren în zona respectivă?

Doamna Pelei nu crede că mai există.

Domnul Urian Cosmin crede că o documentaţie cadastrală ar putea lămuri problema.

Domnul Maşca Petru arată că totul s-a făcut legal. Când s-a concesionat terenul domnului Toşa a fost o documentaţie cadastrală însuşită de către Consiliul local, implicit hotărârea Consiliului local  şi o caluză în care se spune că asupra terenului agricol decide Consiliul local.  Doamna Pelei Corina deţine două contracte de închiriere, totalizând o suprafaţă de 229 m.p., având în total 776 m.p. Pentru că măsurătorile făcute sunt aproximative, a cerut o documentaţie cadastrală. Domnii consilieri decid ce se va face cu acest teren. Nu cere nimeni să i se ia terenul, dar după părerea dânsului, acel teren nu este valorificat ca teren agricol, ci ca teren pentru locuinţe. 

Domnul Ştefănescu Constantin susţine că pentru această zonă a fost făcut un P.U.Z. şi un P.U.D. S-a uitat pe planşă şi a constatat că nu s-a respectat nimic! Întreabă dacă între timp a fost aprobat un alt plan? Sau s-a dat terenul la mica înţelegere? Planul respectiv a avut toate avizele necesare, inclusiv de la Consiliul local.  Din acest plan rezultă că locuinţa doamnei Pelei se află pe drum.

Domnul Maşca Petru arată că poate doamna Pelei a construit pe drum.

Domnul Ştefănescu consideră că este foarte grav ceea ce spune domnul Maşa! Când începe o construcţie trebuie anunţat Biroul de sistematizare şi să se facă ţăruşarea. Întreabă din nou dacă a fost respectat P.U.D.-ul pentru această zonă? Nici P.U.Z. şi nici P.U.D. nu au fost respectate şi acest lucru nu este în regulă! Unii au 1000 m.p., iar alţii 350 m.p.!

Domnul primar arată că pe planurile vechi fiecare familie a primit câte două loturi, care împreună fac 600 m.p. Prin anul 2000 s-a constatat că există un canal în zonă peste care nu se poate construi şi de aceea s-a închiriat terenul din spate. Domnii consilieri decid ce se va face cu acel teren pentru că este un teren pe care se poate construi.  O parte este închiriat de către domnul Hofnăr, iar o altă parte de către doamna Pelei. Pe acest teren se poate construi o locuinţă.

Domnul Ion Adăscăliţei propune ca acel teren să fie dat la Legea nr. 15 în vederea construirii unei case.

Domnul Eftimie arată că, din cele afirmate, rezultă că totul s-a făcut legal, dar când s-a emis prima hotărâre pentru concesionarea terenului, contractul făcea referire clară la un număr C.F., după care s-a constatat că ele s-au suprapus. Ca urmare, nu se poate spune că totul a fost în regulă.

Domnul Maşca Petru arată că este vorba de terenul înscris în C.F. şi de clauza contractuală care spune că proprietarul poate să treacă la denunţarea contractului în situaţia în care  se schimbă destinaţia.

Domnul Eftimie arată că nu întotdeauna consilierii sunt suficient de bine informaţi. 

Domnul Rolea George arată că din schiţa prezentată nu rezultă care este terenul domnului Toşa.

Domnul Maşca răspunde că este cel haşurat cu roşu.

Domnul Rolea arată că în legendă se spune că suprafaţa marcată cu roşu este a statului român. 

Domnul Maşca Petru arată că în 2006 a fost a statului român. În informare este prezentată situaţia clară.

Domnul Rolea întreabă de ce nu s-a pus la dosar o situaţie actualizată?

Domnul Gavrilă Ionel întreabă dacă în final este teren sau nu?

Domnul Maşca Petru arată că sunt două contracte de închiriere valabile.

Domnul viceprimar întreabă când expiră aceste contracte? Nu înţelege cum se poate lua o hotărâre, din moment ce nu se ştie când expiră contractele?! Prima dacă trebuie cerut Consiliului local rezilierea acestor contracte.

Pentru şedinţa viitoare, la propunerea domnului consilier Ferezan Mircea, se va prezenta o schiţă actualizată, pentru ca să se poată lua o decizie în cunoştinţă de cauză.

Domnul primar cere să se facă o relotizare a terenului, iar diferenţa de teren care rezultă să se atribuie în baza Legii nr. 15/2003.
La punctul opt se dă cuvântul domnului Petru Maşca, director adjunct al Direcţiei administrarea patrimoniului, pentru a prezenta Informarea privind modul de derulare al contractului de concesiune nr. 4/12171/2005 încheiat cu S.C. Boss Company S.R.L.  pentru administrarea parcărilor.


Nu sunt discuţii.

 
La punctul nouă se dă cuvântul doamnei Doina Bădău, şeful Serviciului public de asistenţă socială, pentru a prezenta  Raport al Serviciului Public de Asistenţă Socială  privind serviciile şi activităţile de asistenţă medicală comunitară derulate în municipiul Sighişoara în perioada ianuarie 2011 - iunie 2011.

Nu sunt discuţii.
La punctul zece se dă cuvântul doamnei Doina Bădău, şeful Serviciului public de asistenţă socială, pentru a prezenta  Raportul  Serviciului Public de Asistenţă Socială  asupra activităţii asistenţilor personali pentru perioada ianuarie 2011- iunie 2011.

Nu sunt discuţii.

 
La punctul 11 se dă cuvântul doamnei Doina Bădău, şeful Serviciului public de asistenţă socială, pentru a prezenta  Raportul asupra activităţii expertului local pentru romi, desfăşurată în perioada 2004-2011, în cadrul  Serviciului Public de Asistenţă Socială.

Se trece la discuţii:

Domnul Eftimie Adrian întreabă dacă perioada la care se referă informarea trebuia să fie din 2004 până în 2011? Nu se pot prezenta aceste informări în fiecare an?

Domnul primar arată că aşa s-a cerut în şedinţa trecută.

Domnul Ştefănescu Constantin intervine, arătând că dânsul a cerut această informare.

Domnul Eftimie arată că din informare rezultă că este aceeaşi activitate în fiecare an. Nu s-a schimbat decât faptul că se distribuire mai puţin lapte praf. Ori sunt copii mai puţini, ori nu mai e lapte praf. Informarea a fost făcută puţin cam forţat. La realizări este trecut faptul că s-a administrat apă potabilă pe str. Viilor!

Domnul Ştefănescu Constantin arată că aceasta este problema nr. 1 a României! Nici nu ne putem imagina ce se va întâmpla în următorii 5-6 ani! Materialul prezentat este sub orice critică din punct de vedere al rezultatelor! Nu se face practic nimic! Face această afirmaţie pentru că urmăreşte acest fenomen de 20 de ani. O întreabă pe doamna Anca Lazăr ce pregătire are?

Doamna Anca Lazăr răspunde că a absolvit facultatea de contabilitate şi informatică de gestiune, diplomă postuniversitară în asistenţă socială, master în administraţie publică şi calificare în meseria de expert local pentru romi.

Domnul Ştefănescu o întreabă dacă este de etnie romă?

Doamna Lazăr răspunde că soţul dânsei este rom.

Domnul Ştefănescu întreabă dacă este căsătorită?

Doamna Lazăr răspunde că trăiesc împreună şi au un copil.

Domnul Ştefănescu consideră că, trăind într-o familie de romi, doamna Lazăr ar trebuie să aibă o viziune asupra diferenţelor care există între o viaţă normală şi o viaţă anormală. Asupra acestei vieţi anormale ar trebuie să se acţioneze. Acest balast al societăţii româneşti trebuie redus. Societatea face eforturi deosebite ca să se schimbe ceva. Întreabă câte persoană răspund din cadrul Primăriei de această etnie?

Doamna Lazăr răspunde că numai dânsa are aceste atribuţii.

Domnul Ştefănescu este conştient de faptul că o singură persoană nu poate să-i urmărească. În informare sunt trecute tot felul de acţiuni care se fac, dar este convins că nu se urmăreşte nici 5% din realizarea acestora. Persoana care se ocupă de romi trebuie să aibă aplecare spre această meserie.

Doamna Lazăr Anca îl contrazice.

Domnul Ştefănescu arată că îi va demonstra la faţa locului că nu are dreptate. A citit acest raport cu mare atenţie în dorinţa de a vedea o finalitate. Orice acţiune, dacă nu are finalizarea, nu are nici o valoare. Faptul că li se dă ajutor social, lapte praf, lemne etc., faptul că li se dau de toate ca să trăiască cât de cât normal, nu rezolvă problema. Trebuie urmărit ce fac ei, cu ce se ocupă, cum îşi aduc ei aportul în această societate. În material se spune că li se face curăţenie.

Doamna Lazăr intervine, arătând că sunt stimulaţi în acest sens.

Domnul Ştefănescu arată că s-a dus astăzi în cartierul Viilor şi a constatat că este dezastru! Şanţurile sunt colmatate, gunoaiele tronează peste tot! Dacă beneficiază de ajutor social, trebuie şi ei să facă ceva pentru această societate. Pot fi puşi să cureţe şanţurile, să se comporte civilizat şi să menţină curăţenia. Relatează cum a fost martorul unei scene incredibile: câţiva copii de romi au aruncat un căţel care alerga în urma lor, pe şinele de cale ferată de pe podul care duce în cartierul Viilor! O altă relatare se referă la obiceiul multora de a mânca seminţe, cojile fiind aruncate pe jos. Cu toate că i-a atenţionat, au continuat să facă acest lucru.  Acestea sunt rezultatele investiţiilor şi a educaţiei pe care societatea le face!  Deşi legea vorbeşte numai de romi, sunt şi alte minorităţi care trăiesc din venituri foarte mici, dar nimeni nu se interesează de soarta lor.  Romii în schimb au cu toţii celulare, fumează, consumă băuturi alcoolice, aşa că nu le mai rămân bani de încălţăminte! Femeile aduc pe lume foarte mulţi copii, care trăiesc în condiţii de mizerie, care nu primesc o educaţie şi un loc de muncă. Cum poate societatea să suporte atâţia copii care nu se vor integra în societate? Dacă s-ar integra, n-ar fi nici o problemă. Ei s-ar putea califica în diferite meserii, chiar dacă nu au multă şcoală, pot să facă o pregătire practică.  Rezultatul unei acţiuni se vede în finalitatea acesteia, ori în acest caz nu avem cu ce ne lăuda. Întreabă câţi dintre romi sunt ospătari, de exemplu?

Doamna Lazăr  arată că prin proiectul „Curcubeu” au reuşit mulţi să se califice în diferite meserii, după care nu şi-au mai recunoscut etnia.

Domnul Ştefănescu arată că trebuie să li se corecteze deprinderile şi pentru aceasta acest segment de activitate trebuie întărit. Prima condiţie este aceea de a se duce la şcoală. Acest lucru trebuie urmărit, de asemenea, trebuie văzut dacă se spală, cu ce se ocupă după şcoală etc. Un copil educat are şanse, iar un copil needucat nu are nici un fel de şanse pentru că societatea îl respinge. Sunt lucruri foarte uşor de observat, dar cu toate acestea, materialul prezentat este pur teoretic, statistic. Din acest motiv a afirmat că funcţionarul responsabil de romi trebuie să aibă aplecare spre această meserie.

Doamna Lazăr Anca susţine că dacă n-ar fi avut aplecare, n-ar fi stat să se lupte cu sute de persoane!

Domnul Ştefănescu consideră că domnul primar ar trebui s-o întrebe pe doamna Lazăr zilnic ce a făcut pentru că societatea este bolnavă de această plagă!

Doamna Lazăr susţine că nici nu are şanse de vindecare şi această situaţie nu o poate schimba.

Domnul Adrian Burlacu arată că şi lucrătorii din turism se lovesc de această problemă a romilor. La festivalul medieval, 99% din problemele cu care s-au confruntat au fost generate de către cerşetorii romi. Parcările sunt pline de cerşetori! Şi dânsul a constatat că materialul prezentat a fost făcut pur teoretic, din birou, ca la carte. A fost dezamăgit de afirmaţia doamnei Lazăr, din care rezultă că nu poate schimba situaţia pentru că în acest caz dânsa este o pierzătoare din start! Dacă nu este sigură că va câştiga bătălia, nu are ce căuta aici! O întreabă ce aşteaptă?

Doamna Lazăr Anca răspunde că nu aşteptă nimic, doar munceşte.

Domnul Burlacu Adrian arată că poate munci şi în altă parte.

Doamna Lazăr susţine că situaţia nu se va schimba.

Domnul Ştefănescu replică că, în acest caz, nu mai are ce căuta aici! Întreabă câţi romi sunt?

Doamna Lazăr răspunde că sunt în jur de 6000 de romi.

Domnul Burlacu arată că sunt peste 10.000 de romi. Cu ocazia alegerilor şi-au mai făcut buletine mulţi dintre ei. 

Doamna Anca Lazăr arată că aceştia nu aparţin de Sighişoara. Vin de pe Valea Albeştiului. 

Domnul Gavrilă Ionel constată şi dânsul că o singură persoană nu poate face faţă multitudinii de probleme pe care o ridică romii.

Domnul Rolea George îşi oferă ajutorul în privinţa planificării familiei. În cazul sterilizărilor nu se va percepe nici un ban. Roagă să se apeleze la dânsul pentru a se găsi modalităţi de rezolvare a problemei. 

Din discuţiile purtate, rezultă faptul că informarea nu conţine toate elementele şi datele solicitate, nerezultând activitatea concretă de pe teren a persoanei responsabile de problema romilor. 

În continuare preşedintele de şedinţă prezintă petiţia nr. 41/2011 a domnului Staicu Florin din Sighişoara, str. Mănăstirii nr. 8, prin care solicită informaţii legate de contractul de concesiune încheiat cu S.C. Boss Company S.R.L.

Domnii consilieri propun ca petiţia să se discute la punctul 24 al ordinii de zi. De asemenea, şi adresa Instituţiei Prefectului, adresată S.C. Boss Company S.R.L.

Domnii consilieri hotărăsc să discute această petiţie, cât şi adresa Instituţiei Prefectului, adresată S.C. Boss Company S.R.L., la punctul 24 al ordinii de zi
În continuare se dă cuvântul domnului primar pentru a prezenta expunerea de motive şi proiectul de hotărâre pentru modificarea art. 1 al Hotărârii Consiliului Local nr. 59/24.05.2007 privind participarea Municipiului Sighişoara la programul ˝Sistem integrat de reabilitare a sistemelor de alimentare  cu apă şi canalizare, a staţiilor de epurare a apelor uzate în localităţile cu o populaţie de până la 50.000 de locuitori˝, aşa cum a fost modificată prin Hotărârea Consiliului Local nr. 159/1.11.2007.
Se dă cuvântul domnului  viceprimar  pentru a prezenta Raportul de specialitate al Compartimentului monitorizare servicii.

Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale  pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru prezentarea avizului. Avizul este favorabil.


Se trece la discuţii:


Domnul Gavrilă Ionel arată că această investiţie este susţinută de către C.N.I, care ne-a trimis o adresă în 4.02.2011. Întreabă care este situaţia lucrărilor la Staţia de epurare, dacă sunt materiale directe stocate de către executiv sau societatea respectivă, care este stadiul efectiv al lucrărilor pentru că această cofinanţare de 6 milioane de lei este foarte mare. De asemenea, cât reprezintă această sumă din valoarea totală a investiţiei şi dacă aceşti bani au un termen limită de plată?


Domnul viceprimar arată că a fost la Bucureşti împreună cu domnul director Fabian Emil. Stadiul lucrărilor este incipient. Suma totală de la C.N.I. este de 200 mii lei. Există în custodie nişte pompe, iar contractul a fost reziliat cu societatea din Ungaria, cu care suntem în proces pentru recuperarea daunelor. Urmează să se ţină o nouă licitaţie pentru adjudecarea contractului. S-a modificat TVA-ul, având în vedere că este o sumă mare, se adaugă la suma iniţială, iar contribuţia care ne revin nouă este de 15% din aceasta.


Domnul Gavrilă Ionel întreabă când trebuie plătită această cofinanţare?


Domnul viceprimar răspunde că în funcţie de lucrările care se derulează. Atunci vor începe plăţile. O parte o va plăti C.N.I., iar o parte noi. Plăţile se vor face eşalonat.


Domnul Urian Cosmin întreabă cum este corect: consiliul local sau municipiul?


Domnul viceprimar răspunde că se aprobă de către Consiliul local. Executivul este numai executantul.


Domnul Fabian Emil arată că valoarea totală, conform licitaţiei, a fost de 6 milioane de Euro, din care contribuţia consiliului local este de 600.000 lei. Licitaţia a fost câştigată de către o firmă din Ungheni. Documentaţia a fost făcută în favoarea acestei firme şi în defavoarea constructorului. Din acest motiv execuţia nu mai încape în banii care au rămas, motiv pentru care  antreprenorul general a renunţat la lucrare. Ca să nu se piardă aceste utilaje, C.N.I. a luat aceste utilaje de la Miercurea Ciuc şi ele au fost depozitate la S.C. ATT S.A. Nu se pune problema că se vor pierde nişte bani pentru că garanţia este de 50% din suma realizată, doar că suma respectivă va fi greu de utilizat pentru că s-ar putea să urmeze un litigiu, iar investiţia trebuie realizată acum, nu peste trei ani. C.N.I. are nişte rezerve în acest proiect de finanţare şi pentru a se putea obţine aceşti bani trebuie o hotărâre a Consiliului local. Îşi exprimă speranţa că până la urmă problemele se vor rezolva şi se va finaliza lucrarea.


Domnul Rolea George întreabă când s-a estimat terminarea lucrărilor?


Domnul Fabian arată că anul trecut în septembrie trebuia pusă în funcţiune staţia de epurare. În cap. 22 de Mediu acesta a fost termenul. Probabil că lucrările se vor termina în anul 2012.


Domnul Rolea George întreabă dacă ne vom încadra în cap. 22 de Mediu?


Domnul Fabian răspunde că da pentru că s-a obţinut aprobare pentru prelungirea finanţării cu încă doi ani.

Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 126/2011 pentru modificarea art. 1 al Hotărârii Consiliului Local nr. 59/24.05.2007 privind participarea Municipiului Sighişoara la programul ˝Sistem integrat de reabilitare a sistemelor de alimentare  cu apă şi canalizare, a staţiilor de epurare a apelor uzate în localităţile cu o populaţie de până la 50.000 de locuitori˝, aşa cum a fost modificată prin Hotărârea Consiliului Local nr. 159/1.11.2007.
La punctul 13 se dă cuvântul domnului primar pentru a prezenta expunerea de motive şi proiectul de hotărâre privind introducerea unui obiectiv nou de investiţie în baza contractului de credit DM nr. 57/18.11.2010 încheiat cu BCR SA Bucureşti şi de redistribuire între obiective a valorilor rămase neutilizate. 
Se dă cuvântul domnului  viceprimar  pentru a prezenta Raportul de specialitate al Compartimentului monitorizare servicii.

Se dă cuvântul preşedintelui comisiei de buget pentru prezentarea avizului. Avizul se va da după întrebările care se vor pune în timpul discuţiilor.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale  pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru prezentarea avizului. Avizul este favorabil.


Se trece la discuţii:


Domnul Ciucan Cristian întreabă dacă a fost făcut un deviz pentru lucrările care au apărut în plus?


Domnul viceprimar spune că există.


Domnul Eftimie Adrian arată că are o nelămurire legată de anexa 1. Faţă de acum 1 lună de zile, când anexa 1 prevedea la reabilitare străzi suma de 1.600 mii lei, după o lună de zile apare numai cu 750.000 lei. Se poate trage concluzia că străzile s-au făcut cu mai puţin bani. Probabil că suma se va mai micşora! Ar dori să ştie exact cât au costat aceste reparaţii şi de ce a apărut acum o lună o sumă şi acum o altă sumă? În al doilea rând, roagă să i se spună dacă denumirea parcului s-a luat printr-o hotărâre a Consiliului local pentru că nu ţine minte să se fi adoptat o hotărâre în acest sens.


Domnul primar arată că, dacă denumirea nu s-a dat printr-o hotărâre de consiliu, atunci se va face după ce se va face parcul „Petőfi Sándor”. 

Domnul Rolea George arată că a fost oprit de către cetăţeni saşi care nu sunt de acord cu această denumire pentru că cetatea a fost construită de către comunitatea germană. Au sugerat ca acest parc să se numească „Parcul Cetăţii”, unde să fie situată statuia lui „Petőfi Sándor”. Este o problemă sensibilă şi dacă este nevoie, vor veni şi ei să facă presiuni. Cel mai bine ar fi să se poate o discuţie şi cu ei înainte de a se lua o decizie.


Domnul primar arată că se va discuta această problemă şi cu comunitatea germană.


Doamna Szasz Izolda arată că ar fi trebuit să discute şi cu comunitatea maghiară, dar nu au fost contactaţi de către nimeni. Şi comunitatea maghiară are foarte multe lucruri de sesizat pentru că bustul a fost luat de la locul lui acum câţiva ani şi încă nu a fost rezolvată problema. Consideră că au fost destul de toleranţi, având în vedere presiunile populaţiei maghiare  ca să nu se mai tergiverseze lucrurile. Se miră că nu au fost contactaţi de către parohiile săseşti pentru că există un respect reciproc şi nu au existat probleme niciodată. Domnul Rolea nu a fost sesizat de un cetăţean maghiar că de 5 ani de zile statuia nu a fost pusă la locul ei!


Domnul Rolea George îi dă dreptate doamnei Szasz, arătând că dânsul nu avea cum să fie sesizat pentru că cetăţenii maghiari îşi au reprezentanţii lor prin consilierii locali. A fost oprit de către un cetăţean care a ridicat această problemă.


Domnul Gall Erno întreabă dacă populaţia maghiară, care reprezintă 18% din populaţia municipiului, nu are drepturi?


Domnul Rolea arată că nu se doreşte decât ca acest parc să se numească „Parcul Cetăţii” şi în ea să se amplaseze statuia lui „Petőfi Sándor”.


Domnul Eftimie Adrian doreşte să ştie de ce au fost trecute în anexe două sume diferite, de la o lună la alta?


Domnul Oltean Emil, directorul economic, arată că până când nu s-au finalizat lucrările, nu s-a ştiut care este suma.


Domnul Eftimie Adrian întreabă dacă acum, într-o lună de zile, s-au terminat lucrările?


Domnul Oltean arată că trebuia redistribuită suma, altfel ar fi fost pierdută.
Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 127/2011 privind introducerea unui obiectiv nou de investiţie în baza contractului de credit DM nr. 57/18.11.2010 încheiat cu BCR SA Bucureşti şi de redistribuire între obiective a valorilor rămase neutilizate. 

La punctul 14 se dă cuvântul domnului primar pentru a prezenta expunerea de motive şi proiectul de hotărâre privind aprobarea ˝Regulamentului de parcare, acces şi trafic în Cetatea medievală Sighişoara – Zonă protejată cu valoare mondială.

Se dă cuvântul domnului Ioan Pascu pentru a prezenta Raportul de specialitate al Arhitectului şef.

Intervine domnul avocat Burghelea, care roagă ca aspectele de procedură să se discute în prealabil. Roagă să i se permită să comunice punctele de vedere procedurale, după care se va lua o decizie exactă. 

Preşedintele de şedinţă dă cuvântul preşedinţilor de comisii pentru prezentarea avizului.

Se dă cuvântul preşedintelui comisiei de buget pentru prezentarea avizului. Avizul este nefavorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale  pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru prezentarea avizului. Avizul este favorabil.


Se trece la discuţii: 


Domnul avocat Burghelea arată că dânsul este reprezentantul S.C. Boss Company S.R.L. şi doreşte să facă următoarele precizări: regulamentul de parcare pus în discuţie constituie parte a regulamentului şi a contractului de concesiune încheiat cu această societate. La data încheierii contractului, în anul 2005, s-au convenit nişte clauze şi s-a întocmit un regulament. De fiecare dată, când s-au încheiat acte adiţionale, s-au făcut regulamente, ceea ce înseamnă, potrivit Legii nr. 254/2006  şi a principiilor fundamentale în materie contractuală, că s-au produs nişte efecte contractuale. Contractul de concesiune este un contract de natură juridică complexă care ţine de autoritatea administrativă şi o parte convenţională. Ceea ce s-a stipulat în contract şi în regulament devine obligatorie prin comunicarea celui care trebuie să la aplice. Acest regulament afectează derularea contractului de concesiune şi ca urmare ar fi trebuit să fie comunicat societăţii pentru a-l putea examina. Pentru şedinţa de azi societăţii nu i-a fost comunicat acest regulament şi ca urmare nu îi poate fi opozabil. Trebuia să li se comunice pentru a-şi putea spune punctul de vedere. 


Domnul Burlacu Adrian arată că discuţiile se poartă în primul rând de către domnii consilieri şi numai pe urmă li se dă cuvântul invitaţilor. Este o chestiune de bun-simţ! Roagă preşedintele de şedinţă să dea cuvântul membrilor comisiilor pentru a-şi spune punctul de vedere. Adaugă faptul că regulamentul este, în general, bine făcut. Înţelege însă că nu se doreşte fiscalizarea tichetelor. De asemenea, la art. 13, cap. II din regulament se spune că accesul va fi controlat electronic. Ce se înţelege prin acest lucru? Acum este sau nu controlat electronic accesul?


Domnul viceprimar răspunde că acum este controlat parţial electronic pentru că mai este factorul uman prezent. Electronic este gândit în sensul în care acum bariera nu limitează un număr de maşini. Acest regulament a fost întocmit împreună cu domnul Pascu Ioan în urma discuţiilor purtate şi asupra cărora toată lumea a convenit. Dacă anumite aspecte au fost înţeles greşit, ele pot fi corectate acum. Modificări sunt la parcarea primăriei, unde domnul primar a avut obiecţiuni. Acum nu discutăm decât de limitarea numărului de maşini.


Domnul Burlacu Adrian arată că trebuie discutat şi de parcomatele pentru taxare, care trebuie să fie montate în piaţa Cetăţii şi la barieră, cu cod de bare.


Domnul viceprimar arată că ele se numesc automate de parcare.


Domnul Burlacu Adrian arată că se va face încasarea automată. Clientul intră în cetate în acest mod şi dispare factorul uman.


Domnul Ciucan Cristian arată că, dacă nu sunt locuri de parcare, automatul  nu  mai eliberează tichet. Nu mai este nevoie decât de un mecanic, pentru situaţiile în care apare o defecţiune.


Domnul Burlacu Adrian explică modul în care funcţionează acest sistem în Braşov. De asemenea, întreabă,  la art. 14, ce înseamnă „personal autorizat special”? Dacă este vorba de delegaţii oficiale, atunci este clar. 


Domnul Puşcaş Cornel arată că sunt câteva persoane din Primărie care folosesc maşinile personale.


Domnul Burlacu Adrian arată că nu se face nici un fel de excepţie. Nu vor avea acces decât primarul şi viceprimarul, atât. Nu este de acord să se facă din nou tot felul de excepţii! Propune să se scoată din acest articol,  lit. „g”, termenul „personal autorizat special”.


La art. 15 propune să se sublinieze faptul că oprirea se face „fără staţionare”


Domnul Ciucan Cristian arată că acest lucru va fi reglementat de către aparat. 

Domnul Burlacu Adrian arată că, normal ar fi ca  abonamentele lunare să fie achitate la Consiliul local. La art. 15 propune ca la pct. a) să se adăuge: „fără staţionare”, iar la pct. b) să se adăuge faptul că timpul de staţionare este maxim o oră pentru căsătorii. La art. 16 este corect numărul maşinilor care se pot afla concomitent în cetate, dar nu a înţeles explicaţia care s-a dat.

Domnul Pascu Ioan arată că sunt locurile care trebuie date rezidenţilor, 30 la număr.

Domnul viceprimar arată că aceasta este diferenţa pentru că 20 de locuri sunt pentru turişti.

La art. 17 roagă să se menţioneze faptul că accesul se face pe bază de tichet fiscal, cu cod de bare, eliberat de sistemul de la barieră, urmând ca plata să se facă la cele două automate, la coborâre, cu excepţia celor 20 de minute, care vor fi netaxate. La art. 18, situaţia locurilor de parcare va fi afişată permanent, electronic. În rest membri comisiei sunt de acord cu propunerile făcute.


Domnul Rolea George constată că la cap. Sancţiuni nu se prevede tipul lor. Propune să se treacă acestea, ţinând cont de Codul rutier.


Domnul viceprimar arată că sancţiunile se referă la cei care încalcă regulamentul. S-a făcut referire la regulamentul aprobat pentru parcările din oraş şi acele sancţiuni sunt prevăzute aici. Ele nu au mai fost trecute, ci s-a făcut doar menţiunea că fac parte din acel regulament.


Domnul Eftimie Adrian  nu crede că se poate face referire la acest lucru. Astfel, de exemplu, pe str. Bastionului circulă o maşină cu viteză foarte mare, ce măsuri se iau?


Domnul viceprimar arată că pentru asemenea situaţii se aplică Codul rutier.


Se supune la vot proiectul de hotărâre cu următoarele amendamente făcute în timpul discuţiilor:

· la art. 13 din capitolul II se va adăuga faptul că: „taxarea se va face la cele două automate de parcare cu cod de bare”;

· la art. 14 dispar cuvintele „personal autorizat special”;

· la art. 15, la pct. a) se va adăuga: „fără staţionare”, iar la pct. b) se va adăuga faptul că timpul de staţionare este maxim o oră pentru căsătorii;

· la art. 16 se va reformula fraza pentru a fi pe înţelesul tuturor;

· la art. 17 se va menţiona: „accesul se va face pe bază de tichet fiscal cu cod de bare, eliberat de sistemul de barieră, urmând ca plata să se facă la coborâre la cele două automate de parcare, montate în P-ţa Cetăţii şi la barieră;

· la art. 18 se va menţiona faptul că situaţia locurilor de parcare va fi afişată electronic, permanent, pe un panou montat lângă bariera de la urcare în cetate; 

Se aprobă cu unanimitate de voturi proiectul de hotărâre cu amendamentele propuse  şi se adoptă hotărârea nr. 128/2011 privind aprobarea ˝Regulamentului de parcare, acces şi trafic în Cetatea medievală Sighişoara – Zonă protejată cu valoare mondială.
La punctul 15 se dă cuvântul domnului primar pentru a prezenta expunerea de motive şi proiectul de hotărâre privind aprobarea Planului Urbanistic Zonal pentru ˝Schimbare de destinaţie şi stabilire zona funcţională cartier Imperial Sighişoara˝, str. Mihai Viteazul nr. 94. 

Se dă cuvântul domnului Ioan Pascu pentru a prezenta Raportul de specialitate al Arhitectului şef.

Se dă cuvântul preşedintelui comisiei de buget pentru prezentarea avizului. Avizul este nefavorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale  pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru prezentarea avizului. Avizul este favorabil.


Se trece la discuţii: 


Domnul primar întreabă dacă este legal să se schimbe destinaţia unui teren industrial într-o zonă rezidenţială? Cineva l-a întrebat ieri acest lucru şi nu a ştiut ce să-i răspundă.


Domnul viceprimar arată că prima dată a fost aprobat P.U.D.


Domnul Oprea Nicolae crede că poate atunci nu s-a procedat legal.


Domnul Ştefănescu Constantin susţine că nu există nici un P.U.D. aprobat pentru zona respectivă. Nu există avize, nu este nimic!


Domnul Ciucan Cristian îi invită pe colegi să meargă în zonă şi să-i spună pe urmă cine şi-ar cumpăra acolo un apartament cu trei fabrici în zonă şi cu un cimitir alături? Fabrica Faianţa are viitor şi nu se va desfiinţa, iar acest cartier care se doreşte a fi construit lângă aceste fabrici, se mai numeşte şi imperial!


Domnul Rolea George arată că există un aviz de mediu. Întrebarea este dacă într-o zonă cu poluare se pot construi locuinţe? Ulterior aceste fabrici pot fi date în judecată pentru poluare şi se face mai mult rău oraşului.


Domnul Eftimie Adrian arată că din dezbaterea publică care a avut loc nu a rezultat clar dacă cei prezenţi agreează sau nu această idee, dar s-a pus problema dacă Fabrica Cesiro ştie ceea ce urmează să se facă şi atunci s-a spus că ei ştiu şi că nu au nimic împotrivă. Între timp a stat de vorbă cu directorul acestei fabrici şi acesta i-a spus că habar nu are de ce se întâmplă aici. Roagă să i se spună în ce mod a fost informată conducerea acestei fabrici.


Domnul Popa Adrian  este de părere că acordul de mediu se va elibera pentru că aceste locuinţe nu poluează. Nu ştie dacă nu vor fi reclamaţii ulterior pentru că aici vor sta familii cu copii, iar pe de altă parte, aceste fabrici plătesc nişte taxe şi oferă locuri de muncă. Consideră că trebuie foarte bine gândită problema pentru ca să nu avem de pierdut pe termen lung.


Domnul Oprea Nicolae arată că, pe de altă parte, Sighişoara are nevoie de locuinţe ca de aer. Se aduc în discuţie lucruri care-l şochează. Fabrica Nicovala a funcţionat şi vis-a-vis de ea au fost locuinţe. Problema este a constructorului, care trebuie să amplaseze corespunzător aceste blocuri şi dacă găseşte soluţia potrivită, nu înţelege de ce ne-am opune? Cine mai construieşte în ziua de azi? Ar fi culmea să ne opunem în această fază, când nu cunoaştem încă detaliile. Dacă vor fi probleme cu avizele, atunci vom vedea ce e de făcut, dar de ce să stopăm din start?! Pe str. Baraţilor cum s-a permis construcţia de case într-o zonă industrială?


Domnul primar arată că trebuie văzut dacă este legal să se schimbe destinaţia terenului. Nu a spus nimeni să nu se construiască, dar să fim din punct de vedere juridic în legalitate.


Domnul Ştefănescu Constantin întreabă dacă Fabrica  Nicovala şi-a plătit datoriile la bugetul local?


Domnul Evlogimenos Ploutarchos răspunde că da.


Domnul Ştefănescu Constantin arată că au vândut acest spaţiu şi au luat acest teren.


Domnul Oltean Emil, directorul economic, arată că nu are plăţile la zi. Din câte ştie, mai au de plătit destul.


Domnul Ştefănescu consideră că este în ordine să construiască, dar prima dată să-şi plătească datoriile către stat. 


Domnul Ion Adăscăliţei arată că este de acord cu acest proiect, atâta timp cât oraşul suferă din lipsă de locuinţe. Restul problemelor ţin de alte aspecte.


Domnul Burlacu Adrian îi dă dreptate domnului Oprea Nicolae pentru că chiar vis-a-vis de Nicovala sunt construite blocuri care au în spate calea ferată şi în faţă şoseaua naţională. Ceea ce s-ar construit pe acest teren nu este nici pe departe într-o zonă atât de poluată fonic cum sunt aceste blocuri înşirate lângă calea ferată. Este un lucru foarte bun că vine cineva şi vrea să construiască locuinţe, dar este foarte grav faptul că nu şi-a plătit datoriile la bugetul local. Nici n-ar fi trebuit să vină în faţa Consiliului local până când nu-şi achita datoriile faţă de stat, mai ales că s-au vândut activele. Îl roagă pe domnul Evlogimenos Ploutarchos să construiască dar să-şi achite şi datoriile.

Domnul Evlogimenos Ploutarchos arată că astăzi Nicovala nu are datorii cu titul executoriu. Sunt datorii înregistrate la primărie pentru starea de insolvenţă în care se găseşte societatea. Cu datoria cu care se află în litigiu nu au obligaţii actuale pentru că totul este reglementat şi a propus ca odată cu achitarea valorii totale  a terenului către societatea dezvoltatoare, vor fi dispuşi să facă o conciliere directă pentru acest teren şi să plătească datoria rezultată din titlul executoriu, condiţionat de achitarea acestui teren din partea noului proprietar.

Domnul Burlacu Adrian consideră că domnul Evlogimenos Ploutarchos nu este în măsură să pună presiuni şi să condiţioneze cu vânzarea terenului. Se pare că cine intră în insolvenţă, trăieşte bine! Nu interesează că mai este în termen cu plata datoriilor, dar vine şi mai cere ceva!

Domnul Evlogimenos Ploutarchos susţine că dacă nu există resurse, nu există posibilităţi de plată. Ca să fie bani trebuie să treacă acest punct. Au venit doi dezvoltatori din Cipru şi din Cluj, care au pus anumite condiţii clare. 

Domnul Ştefănescu Constantin susţine că terenul a fost vândut.

Domnul Evlogimenos Ploutarchos arată că obligaţia de demolare şi de aprobare P.U.Z. şi P.U.D. este condiţie în contract. Obligaţiile societăţii faţă de autoritate sunt reglementate de legea insolvenţei. Starea în care se găseşte acum Nicovala este în legalitate. Există un certificat de urbanism din anul 2010 cu scopul de a se crea locuinţe. Acest certificat de urbanism a pus o serie de condiţii printre care şi avizul de mediu, care a fost obţinut în 15.06.2011. Consiliul local, în urma cererii societăţii, a schimbat destinaţia terenului în complex comercial. S-a făcut de două ori schimbarea destinaţiei terenului în anul 2005 şi, respectiv, în anul 2009. Aceste locuinţe nu deranjează prin poluare, ci dimpotrivă, micşorează frontul de poluare pentru că se reduce la jumătate contactul cu zona industrială. Această turnătorie nu reprezintă un viitor pentru societate. Această activitate trebuie îndepărtată încet-încet. Nu există lege care să interzică schimbarea destinaţiei terenului. 
Se supune la vot proiectul de hotărâre. Se aprobă cu 14 voturi pentru şi patru abţineri ale domnilor consilieri Ştefănescu Constantin, Rolea George, Eftimie Adrian şi Ciucan Cristian. Se adoptă hotărârea nr. 129/2011 privind aprobarea Planului Urbanistic Zonal pentru ˝Schimbare de destinaţie şi stabilire zona funcţională cartier Imperial Sighişoara˝, str. Mihai Viteazul nr. 94. 
Se acordă o pauză de 20 de minute.

Sunt prezenţi un număr de 17 consilieri. Domnul consilier Ştefănescu Constantin nu a revenit în sala de şedinţe după pauză.

Domnul primar face precizarea că de acum înainte convocatorul se va semna de către domnii consilieri la sfârşitul şedinţei.

La punctul 16 se dă cuvântul domnului primar pentru prezentarea expunerii de motive şi a proiectului de hotărâre privind aprobarea deplasării unui consilier municipal în oraşul Kiskunfelegyhaza, Ungaria. 

Se dă cuvântul  doamnei Anca Raţiu pentru prezentarea Raportului de specialitate al Biroului relaţii cu publicul.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei de protecţie socială pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru prezentarea avizului. Avizul este favorabil.

Nu sunt discuţii.

Se supune la vot proiectul de hotărâre. Se aprobă cu 17 voturi pentru. Domnul Gall Erno nu participă la vot. Se adoptă hotărârea nr. 130/2011 privind aprobarea deplasării unui consilier municipal în oraşul Kiskunfelegyhaza, Ungaria. 
La punctul 17 se dă cuvântul domnului primar pentru prezentarea expunerii de motive şi a proiectului de hotărâre privind rectificarea bugetului local pe anul 2011.
Se dă cuvântul  domnului Emil Oltean  pentru prezentarea Raportului de specialitate al  Direcţiei ecoomice.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale  pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru prezentarea avizului. Avizul este favorabil.


Se trece la discuţii: 


Domnul Eftimie Adrian arată că din proiectul de hotărâre rezultă că numai 300.000 lei sunt în discuţie, deşi la capitolul cheltuieli sunt mai multe sume. Îl roagă pe domnul Oltean să îi dea explicaţii.


Domnul Oltean Emil arată că suma de 300.000 lei s-a primit de la Guvern pentru podul de peste valea Şaeşului. Rectificarea s-a făcut pe capitolul de cheltuieli, la care s-a adăugat şi această sumă. Rectificarea este de 500.000 lei, iar cei 300.000 lei sunt prevăzuţi la capitolul 84 Transporturi.


Domnul Rolea George atrage atenţia că aceşti bani au fost promişi de către domnul senator Başa Petru şi acum au fost primiţi.


Domnul Ion Adăscăliţei întreabă când vor începe lucrările?


Domnul primar răspunde că atunci când vom avea şi restul de bani. A fost împreună cu domnul Başa la Bucureşti şi au cerut 1.500 mii lei, iar domnul prim-ministru a spus că ne va da această sumă, iar acum am primit 300 mii lei. Cu aceşti bani se va putea organiza licitaţia şi se va face proiectul de execuţie. Poate anul viitor să avem aceşti bani în bugetul local sau poate ne va ajuta cineva. Dacă am fi primit 800.000 lei, ne-ar fi ajuns.


Domnul Gall Erno este nedumerit de faptul că nu se poate face acest pod cu suma de 300 mii lei.


Domnul primar arată că după ultimul proiect, suma necesară ar fi de 800.000 lei. 


Domnul Gavrilă Ionel consideră că licitaţia va lămuri această problemă.


Domnul viceprimar arată că acestea sunt cifre de control din studiul de fezabilitate.

Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 131/2011 privind rectificarea bugetului local pe anul 2011.
La punctul 18 se dă cuvântul domnului primar pentru prezentarea expunerii de motive şi a proiectului de hotărâre privind  aprobarea execuţiei bugetelor pe secţiunea de funcţionare şi secţiunea de dezvoltare, la data de 30.06.2011.

Se dă cuvântul  domnului Emil Oltean  pentru prezentarea Raportului de specialitate al  Direcţiei economice.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale  pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru prezentarea avizului. Avizul este favorabil.


Nu sunt discuţii.


Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 132/2011 privind  aprobarea execuţiei bugetelor pe secţiunea de funcţionare şi secţiunea de dezvoltare, la data de 30.06.2011.
La punctul 19 se dă cuvântul domnului primar pentru prezentarea expunerii de motive şi a proiectului de hotărâre privind  avizarea vânzării unor locuinţe de către  S.C. ATT S.A. Sighişoara.
Se dă cuvântul  domnului Petru Maşca  pentru prezentarea Raportului de specialitate comun al Arhitectului şef şi al   Direcţiei administrarea patrimoniului.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei sociale  pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.


Nu sunt discuţii.

Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 133/2011 privind  avizarea vânzării unor locuinţe de către  S.C. ATT S.A. Sighişoara.
La punctul 20 se dă cuvântul domnului primar pentru prezentarea expunerii de motive şi a proiectului de hotărâre privind închirierea unor  terenuri şi preluarea unui contract de închiriere. 

Se dă cuvântul  domnului Petru Maşca   pentru prezentarea Raportului de specialitate comun al Arhitectului şef şi al  Direcţiei administrarea patrimoniului. 
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei sociale  pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Nu sunt discuţii.

Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 134/2011 privind închirierea unor  terenuri şi preluarea unui contract de închiriere. 

La punctul 21 se dă cuvântul domnului primar pentru prezentarea expunerii de motive şi a proiectului de hotărâre privind prelungirea unor contracte de închiriere.
Se dă cuvântul  domnului Petru Maşca pentru prezentarea Raportului de specialitate comun al Arhitectuliu şef şi al Direcţiei administrarea patrimoniului.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale  pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.


Nu sunt discuţii.


Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 135/2011 privind prelungirea unor contracte de închiriere.
La punctul 22 se dă cuvântul domnului primar pentru prezentarea expunerii de motive şi a proiectului de hotărâre privind  încetarea Contractului de asociere în participaţiune nr. 1/01.03.2010. 
Se dă cuvântul  domnului Petru Maşca pentru prezentarea Raportului de specialitate comun al Arhitectului şef şi al  Direcţiei administrarea patrimoniului.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale   pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru  prezentarea avizului. Avizul este favorabil.


Se trece la discuţii:


Domnul Eftimie Adrian arată că şi atunci când s-a aprobat acest contract au fost discuţii în sensul de a se stabili ce se întâmplă dacă nu se respectă termenele contractuale pentru că aşa fiecare poate să vină să ia câte un turn şi să nu facă nimic.  Există exemplul Fundaţiei M.Eminescu Trust, care nu a avut nevoie de o sumă atât de mare pentru a realiza lucrările de reparaţii. I se pare incorect ca după un an şi jumătate de la încheierea contractului, societatea să renunţe, fără să dea nici o explicaţie.


Domnul primar arată că acest contract a fost legat de festival. Trebuia să primească fonduri de la Comunitatea Europeană, dar din cauza crizei nu au mai primit aceşti bani. Există cineva din Bucureşti care încearcă să aducă bani, dar dacă aceste ziduri şi turnuri sunt între timp reparate, nu mai primim bani. Cunoscând acest lucru, domnul Lazăr s-a retras. În aceeaşi situaţie se află şi Turnul Croitorilor. Li s-a făcut adresă, dar nu am primit nici un răspuns.


Domnul Rolea George arată că mai sunt două turnuri cu care suntem în litigiu cu Biserica evanghelică. 


Domnul viceprimar arată că este vorba doar de Turnul Frânghierilor. Pentru a primi bani este important ca aceste turnuri să nu fie concesionate. Proiectul este mult mai amplu decât se cunoaşte şi este cuprinsă şi biserica din cetate. Celelalte turnuri, care sunt concesionate, nu se pot face.


Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 136/2011 privind  încetarea Contractului de asociere în participaţiune nr. 1/01.03.2010.

La punctul 23 se dă cuvântul domnului primar pentru prezentarea expunerii de motive şi a proiectului de hotărâre privind concesionarea unui teren. 
Se dă cuvântul  dă cuvântului domnului Petru Maşca  pentru prezentarea Raportului de specialitate comun al Arhitectului şef şi al  Direcţiei administrarea patrimoniului. Avizul este favorabil.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei  de urbanism  pentru prezentarea avizului. Avizul este favorabil.

Se dă cuvântul preşedintelui comisiei sociale   pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.


Nu sunt discuţii.

Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 137/2011 privind concesionarea unui teren. 

La punctul 24 se dă cuvântul domnului primar pentru prezentarea expunerii de motive şi a proiectului de hotărâre privind modificarea Hotărârii Consiliului Local nr. 45 din 28 februarie 2008 privind prelungirea unui contract de concesiune şi modificarea contractului de concesiune nr. 4/12171/13.06.2005.
Se dă cuvântul  domnului Petru Maşca pentru prezentarea Raportului de specialitate comun al Arhitectului şef  al Direcţiei administrarea patrimoniului.
Se dă cuvântul preşedintelui comisiei de buget pentru prezentarea avizului. Avizul este nefavorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale   pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil, cu o abţinere.

Se dă cuvântul preşedintelui comisiei de relaţii externe pentru  prezentarea avizului. Avizul este favorabil.

Intervine domnul avocat Burghelea, care solicită să se spună la vot cererea S.C.Boss Company S.R.L., înregistrată sub nr. 42/28.07.2011, prin care se invocă prevederile art. 1, alin.(6) din Legea nr. 554/2004. Ca urmare, Consiliul local nu este competent să verifice legalitatea Hotărârii Consiliului local nr. 45/2008. Roagă să se ia în seamă conţinutul acestei cereri printr-un vot distinct. De asemenea, ar dori să mai dea şi alte explicaţii.

Preşedintele de şedinţă arată că la începutul şedinţei s-a suplimentat ordinea de zi şi cu alte puncte.

Domnul Burlacu Adrian arată că nu se poate supune la vot o cerere. Obiectul discuţiei îl constituie proiectul de hotărâre prezentat.

Preşedintele de şedinţă, domnul Cosmin Urian, îi consultă pe domnii consilieri dacă doresc să intervină în ceea ce priveşte proiectul de hotărâre prezentat.


Nefiind discuţii, preşedintele de şedinţă supune la vot proiectul de hotărâre. Votează pentru un număr de 12 consilieri, se abţine domnii consilieri: Puşcaş Cornel, Gavrilă Ionel, Rolea George, Eftimie Adrian şi Muşunoi Daniela. Nu se aprobă proiectul de hotărâre.


La punctul 25 se dă cuvântul domnului primar pentru prezentarea expunerii de motive şi a proiectului de hotărâre privind modificarea Regulamentului de organizare şi funcţionare a parcărilor publice de reşedinţă aflate pe raza municipiului Sighişoara.
Se dă cuvântul  domnului Petru Maşca  pentru prezentarea Raportului de specialitate comun al Arhitectului şef şi  al  Direcţiei administrarea patrimoniului.
Se dă cuvântul preşedintelui comisiei de buget pentru prezentarea avizului. Avizul este nefavorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale   pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru  prezentarea avizului. Avizul este favorabil.


Se trece la discuţii: 


Domnul Prodan Dumitru arată că locatarii din cartierul Vatican şi-au montat dispozitive de blocare, potrivit prevederilor Regulamentului, iar în regulamentul prezentat, la art. 4, se interzice acest lucru. Doreşte să ştie care este motivul.


Domnul primar arată că aceste dispozitive nu sunt estetice.


Domnul Prodan arată că aceste dispozitive au fost agreate de către Primărie.


Domnul primar arată că este posibil să fi fost aşa, dar a văzut cum se procedează şi în alte oraşe, iar dacă se pun aceste dispozitive, iarna nu se poate face deszăpezirea. De asemenea, nici curăţenie nu se poate face. Nici în oraşe mari, cum ar fi Cluj-Napoca şi  Braşovul, care este mai aproape de Moldova,  nu mai există asemenea dispozitive. Cine nu respectă această prevedere, va fi amendat. 


Domnul Prodan Dumitru arată că în baza regulamentului dat de către Primărie, cetăţenii şi-au montat peste 15 asemenea sisteme.


Domnul primar arată că va trebui să le dea jos pentru că este o ţigănie! Civilizaţie nu se face cu acţiuni de acest gen.


Domnul Prodan arată că dânsul nu va fi de acord cu art. 4.


Domnul Ion Adăscăliţei arată că dânsul nu este de acord cu afirmaţia domnului primar cum că Braşovul este mai aproape de Moldova. Îl roagă să nu se mai lege de Moldova!


Domnul primar îşi cere scuze.


Domnul Prodan cere ca art. 4, pct. „b” să fie scos din regulament.


Domnul Ferezan Mircea întreabă dacă aceste dispozitive s-au montat cu autorizaţie sau nu?


Domnul primar răspunde că nu există autorizaţie.


Domnul Ferezan arată că în acest caz ele sunt ilegal montate. 


Domnul Prodan susţine că montarea acestor dispozitive  a fost prevăzută în regulament. 


Domnul Maşca Petru arată că acest lucru trebuia făcut numai după aprobarea lor de către Direcţia de gospodărie.


Se supune la vot amendamentul propus de către domnul consilier Prodan Dumitru în sensul ca la art. 4, punctul „b” să fie scos, motivat de faptul că a fost prevăzut în regulament montarea de sisteme de blocare.


Votează pentru un număr de 6 consilieri, restul se abţin. Nu se aprobă amendamentul propus.


Se supune la vot proiectul de hotărâre. Se aprobă cu 16 voturi pentru şi o abţinere a domnului Prodan Dumitru. Se adoptă hotărârea nr. 138/2011 privind modificarea Regulamentului de organizare şi funcţionare a parcărilor publice de reşedinţă aflate pe raza municipiului Sighişoara.
La punctul 26 se dă cuvântul domnului primar pentru prezentarea expunerii de motive şi a proiectului de hotărâre privind aprobarea vânzării unui teren către o persoană fizică.
Se dă cuvântul  domnului Petru Maşca pentru prezentarea Raportului de specialitate comun al Arhitectului şef şi al  Direcţiei administrarea patrimoniului.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism pentru prezentarea avizului. Avizul este favorabil.

Se dă cuvântul preşedintelui comisiei sociale   pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.


Nu sunt discuţii.


Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 139/2011 privind  aprobarea vânzării unui teren către o persoană fizică. 

La punctul 27 se dă cuvântul domnului primar pentru prezentarea expunerii de motive şi a proiectului de hotărâre privind  însuşirea rapoartelor de evaluare pentru terenurile aferente construcţiilor aprobate la vânzare.
Se dă cuvântul  domnului Petru Maşca pentru prezentarea Raportului de specialitate comun al Arhitectului şef şi  al  Direcţiei administrarea patrimoniului.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale   pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru  prezentarea avizului. Avizul este favorabil.


Nu sunt discuţii.

Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 140/2011 privind  însuşirea rapoartelor de evaluare pentru terenurile aferente construcţiilor aprobate la vânzare.

La punctul 28 se dă cuvântul domnului primar pentru prezentarea expunerii de motive şi a proiectului de hotărâre privind avizarea unui schimb de locuinţe aflate în administrarea S.C. ATT S.A. Sighişoara.
Se dă cuvântul  domnului Petru Maşca pentru prezentarea Raportului de specialitate comun al Arhitectului şef şi al  Direcţiei administrarea patrimoniului.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de urbanism  pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale   pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.

Se dă cuvântul preşedintelui comisiei de relaţii externe pentru  prezentarea avizului. Avizul este favorabil.


Nu sunt  discuţii.

Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 141/2011 privind avizarea unui schimb de locuinţe aflate în administrarea S.C. ATT S.A. Sighişoara.
La punctul 29 se dă cuvântul domnului primar pentru prezentarea expunerii de motive şi a proiectului de hotărâre privind aprobarea preţurilor pentru produse alimentare şi nealimentare practicate în magazinul economat pe luna AUGUST  2011.
Se dă cuvântul  domnului Petru Maşca pentru prezentarea Raportului de specialitate comun al Arhitectului şef şi al  Direcţiei administrarea patrimoniului.
Se dă cuvântul preşedintelui comisiei de buget pentru prezentarea avizului. Avizul este favorabil.

Se dă cuvântul preşedintelui comisiei de comerţ  pentru prezentarea avizului. Avizul este favorabil.

Se dă cuvântul preşedintelui comisiei sociale   pentru prezentarea avizului. Avizul este favorabil.

Se dă cuvântul preşedintelui comisiei juridice pentru prezentarea avizului. Avizul este favorabil.


Nu sunt discuţii.

Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 142/2011 privind aprobarea preţurilor pentru produse alimentare şi nealimentare practicate în magazinul economat pe luna AUGUST  2011.

La punctul suplimentar se dă cuvântul domnului primar pentru prezentarea expunerii de motive şi a proiectului de hotărâre privind însuşirea documentaţiei cadastrale pentru înscrierea şi evidenţierea în cartea funciară a imobilului Turnul cu Ceas.
Se dă cuvântul  domnului Petru Maşca pentru prezentarea Raportului de specialitate comun al Arhitectului şef şi al  Direcţiei administrarea patrimoniului.

Se trece la discuţii: 


Domnul Eftimie Adrian întreabă cum s-a făcut proiectul dacă turnul nu a fost întabulat?


Domnul primar răspunde că se poate face proiect pentru orice. Numai când trebuie să depui documentaţia, atunci ti se cer dovada proprietăţii. 


Domnul viceprimar arată că există o carte albă, iar dacă există proiect, în baza acestuia se acordă şi fonduri europene. 


Se supune la vot proiectul de hotărâre. Se aprobă cu unanimitate de voturi şi se adoptă hotărârea nr. 143/2011 privind însuşirea documentaţiei cadastrale pentru înscrierea şi evidenţierea în cartea funciară a imobilului Turnul cu Ceas. 

Se trece la discuţii diverse:


Domnul Eftimie Adrian arată că s-a promis de la Primărie cetăţenilor din cartierul Andrei Şaguna că nu vor trebui să plătească taxă pentru parcările neamenajate, dar cu toate acestea li se cere să plătească cel puţin jumătate din valoarea totală. Se condiţionează cu această plată, în caz contrar locul de parcare se dă altei persoane.


Domnul Maşca Petru arată că nu există o asemenea prevedere.


Doamna Muşunoi Daniela  sesizează că pe str. Gării sunt foarte multe gropi, de asemenea, şi în faţa Şcolii Radu Popa, unde este o groapă foarte mare. 


Domnul viceprimar arată că exact acum se asfaltează. 


Domnul Urian Cosmin arată că pe Aleea Garoafelor nr. 6 trebuie completat gardul.


Domnul Eftimie Adrian sesizează faptul că str. Visarion Roman s-a deteriorat foarte mult în urma ploilor din ultima vreme.


Domnul Ion Adăscăliţei roagă pe domnul Eftimie să-şi sintetizeze ideile şi să nu mai intervină mereu.


Preşedintele de şedinţă declară închise lucrările şedinţei.


PREŞEDINTE DE ŞEDINŢĂ,



p.SECRETAR,


Cosmin-Marcel Urian





Iov Roiban

